Ամպակ Ա Հայկազունի

Ամպակ Ա Հայկազունի նաև Ամբակ, Համբակ (ծննդյան թվականն անհայտ - մ.թ.ա. 1349), Հայոց նահապետ արքա մ.թ.ա. 1363 - մ.թ.ա. 1349 թվականներին, Հայկակ Ա-ի որդին, Առնակի հայրը, Հայկազունիների արքայական տոհմից։ Հայոց գահին հաջորդել է հորը՝ Հայկակ Ա-ին, իսկ նրան հաջորդել է որդին՝ Առնակը։

Հովհաննես Դրասխանակերտցու «Պատմութիւն Հայոց»-ում Ամբակը հաջորդում է Հոնակին (Հավանակ Հայկազունի), այստեղ չկան Վաշտակ և Հայկակ Ա Հայկազունիները, բայց սա սխալմունք է և այդ երկու անունները մոռացվել են, քանի որ Գլուխ Գ-ում գրված է «միւս Հայկակ» (Հայկակ Բ Հայկազունի)։ Վարդան Արևելցին էլ դնում է Յոնակ (Հավանակ Հայկազունի) հետո Համբակ։ Ըստ Միքայել Չամչյանի Ամպակը իշխել է 14 տարի։

Ծանոթագրություններ

Աղբյուրներ 
 «Հայոց անձնանունների բառարան», Հրաչեայ Աճառեան, Երեւան, 1942, Հատոր 1, Ցուցակ 1, Էջ 139
 «Ժամանակագրութիւն», Դավիթ Բաղիշեցի, Գլուխ Ա
 «Պատմութիւն Աղուանից», Մովսես Կաղանկատվացի, 1860, Փարիզ, հրատ.՝ Կարապետ Շահնազարյան, Հատոր Ա. ժե
 «Պատմութիւն Հայոց», Հովհաննես Դրասխանակերտցի, Գլուխ Բ
 «Պատասխանի Սարգիս վարդապետի եւ ողբ ի վերայ Արամեանս նահանգի», Գրիգոր Մագիստրոս
 «Պատմութիւն Հայոց», Միքայել Չամչյան, Հատոր Ա, էջ 84
 «Հաւաքումն պատմութեան», Վարդան Արևելցի, է

Հայոց նահապետեր
Հայկազունիներ